সম্প্রতি লেজার ভিশনের আয়োজনে বেলাল খান ফিচারিং প্রতিশ্রুতিশীল কন্ঠশিল্পী সানিয়া রমা’র অ্যালবাম ‘রঙের যাদুকর’-এর মোড়ক উন্মোচন ও প্রকাশনা উৎসব অনুষ্ঠিত হয়। অনুষ্ঠানে প্রধান অতিথি হিসেবে অ্যালবামটির মোড়ক উন্মোচন করেন প্রখ্যাত গীতিকবি শহীদুল্লাহ ফরায়জী। বিশেষ অতিথি হিসেবে উপস্থিত ছিলেন উপস্থাপক ও নির্মাতা আনজাম মাসুদ, সরগম সম্পাদক কাজী রওনাক হোসেন, সঙ্গীতশিল্পী বেলাল খানসহ অন্যান্যরা। কন্ঠশিল্পী সানিয়া রমার এটি তৃতীয় অ্যালবাম। সোমেশ্বর অলি, রবিউল ইসলাম জীবন, আহমেদ খসরু ও সানিয়া রমা’র কথায় গানগুলির সুর ও সঙ্গীত পরিচালনা করেছেন বেলাল খান ও আভরাল সাহির। অ্যালবামটিতে মোট ৪ টি গান রয়েছে, ইতিমধ্যে আশায় আশায় গানটির মিউজিক ভিডিও লেজার ভিশনের ইউটিউব চ্যানেলে প্রকাশিত হয়েছে এবং আরেকটি গান থাকতে মানুষ এর ভিডিও শীঘ্রই প্রকাশ করা হবে। ভিডিওগুলি পরিচালনা করেছেন খান মাহি। গানগুলি সম্পর্কে শিল্পী সানিয়া রমা বলেন আধুনিক ও ফোক ধাঁচের এই গানগুলি সব ধরনের শ্রোতা-দর্শকদেরকে আনন্দ দিবে বলে আমার বিশ্বাস।